123. ΠΡΟΕΔΡΙΚΟ ΔΙΑΤΑΓΜΑ της 23 Σεπτ./7 Νοεμ. 1985 (ΦΕΚ Δ΄  606) Διαδικασία εφαρμογής κοινωνικού συντελεστή. Έχοντας υπόψη: 1.Τις διατάξεις του Νόμ. 1337/1983 (ΦΕΚ 33/Α) και ειδικότερα το άρθρ. 6 (παρ. 6). 2.Την υπ’ αριθ. 590/1985 γνωμοδότηση του Συμβουλίου της Επικρατείας, με πρόταση των Υπουργών Δικαιοσύνης, Οικονομικών και Περιβάλλοντος, Χωροταξίας και Δημοσίων Έργων, αποφασίζουμε: Άρθρ.1.-Ο αυξημένος συντελεστής δόμησης που ορίζεται σύμφωνα με τις διατάξεις του άρθρ. 6 παρ. 6 του Νόμ. 1337/1983 σε περιοχές στις οποίες επεκτείνεται το σχέδιο πόλης σύμφωνα με τον παραπάνω νόμο ονομάζεται κοινωνικός συντελεστής και τα τμήματα των περιοχών αυτών στα οποία ορίζεται, Ζώνες Κοινωνικού Συντελεστή (Ζ.Κ.Σ.). Άρθρ.2.-1.Οι ιδιοκτήτες των ακινήτων που βρίσκονται μέσα στα προσωρινά όρια της ζώνης κοινωνικού συντελεστή, όπως τα όρια αυτά καθορίζονται από το γενικό πολεοδομικό σχέδιο, καλούνται αμέσως μετά την έγκριση του σχεδίου αυτού να εκδηλώσουν κατ’ αρχήν ενδιαφέρον για συμμετοχή στον κοινωνικό συντελεστή με αίτησή τους προς τον οικείο οργανισμό τοπικής αυτοδιοίκησης περιγράφοντας ταυτόχρονα την έκταση και τη θέση του οικοπέδου τους. Η αίτηση αυτή έχει ενημερωτικό χαρακτήρα για την τελική χωροθέτηση της ζώνης κοινωνικού συντελεστή και δεν δεσμεύει ούτε τη Διοίκηση ούτε τον ιδιοκτήτη. 2.Μετά τον καθορισμό της ζώνης κοινωνικού συντελεστή με την πολεοδομική μελέτη και μετά την έγκριση της πράξης εφαρμογής τηρείται η διαδικασία που ορίζεται στα παρακάτω άρθρα για τη χρησιμοποίηση της διαφοράς μεταξύ των δύο συντελεστών. Άρθρ.3.-Ως προς τα τμήματα που προορίζονται για την εκτέλεση στεγαστικών προγραμμάτων ή προγραμμάτων κοινής ωφέλειας τηρείται η εξής διαδικασία: α)Οι ιδιοκτήτες ακινήτων που βρίσκονται μέσα στη ΖΚΣ με αίτηση τους προς τον ΟΤΑ δηλώνουν την επιθυμία τους να συμμετέχουν στον κοινωνικό συντελεστή καθώς και τη θέση και έκταση του οικοπέδου τους. Εφόσον το πρόγραμμα δεν εκτελείται από τον ΟΤΑ, ο ΟΤΑ διαβιβάζει την αίτηση στο φορέα που πραγματοποιεί το κοινωνικό πρόγραμμα. Με την υποβολή της αίτησης συμμετοχής στο στεγαστικό ή κοινωφελές πρόγραμμα οι φερόμενοι σαν κύριοι ή συγκύριοι του ακινήτου οφείλουν να προσκομίσουν πιστοποιητικά του οικείου υποθηκοφυλακείου από τα οποία να προκύπτει ότι το εν λόγω ακίνητο ανήκει σ’ αυτούς κατά πλήρη κυριότητα και ότι το ακίνητο είναι ελεύθερο παντός βάρους, χρέους, υποθήκης, προσημειώσεως και κάθε διεκδικήσεως. Το αίτημα του ιδιοκτήτη εξετάζεται από το δήμο ή αρμόδιο φορέα και αφού γίνει δεκτό καταρτίζεται σχετική σύμβαση. β)Οι ιδιοκτήτες αυτοί εκχωρούν στον ΟΤΑ ή στον αρμόδιο φορέα για την υλοποίηση αποκλειστικά στεγαστικών ή κοινής ωφελείας προγραμμάτων στη ζώνη ποσοστό από 60% έως 80% καθοριζόμενο ειδικότερα με τη σχετική σύμβαση της ωφέλειας που προκύπτει από τη διαφορά των δύο συντελεστών (βασικού και κοινωνικού) και το υπόλοιπο της παραπάνω διαφοράς το χρησιμοποιούν οι ίδιοι. Άρθρ.4.-Η εκχώρηση του ποσοστού ωφελείας κατά το προηγούμενο άρθρο πραγματοποιείται με τους ακόλουθους όρους που αποτελούν αντικείμενα συμφωνίας μεταξύ των συμβαλλομένων. α)Σύσταση οριζόντιας ιδιοκτησίας κατ’ ορόφους: Στην περίπτωση γίνεται σύσταση οριζοντίου ιδιοκτησίας κατ’ ορόφους μεταξύ ΟΤΑ ή φορέα και ιδιοκτήτη βάσει αρχιτεκτονικών σχεδίων. Τα ποσοστά συνιδιοκτησίας με τα αντίστοιχα τμήματα ιδιοκτησίας κατ’ ορόφους που μεταβιβάζονται στον ΟΤΑ ή τον αρμόδιο φορέα, προκύπτουν από την κατανομή του κοινωνικού συντελεστή μεταξύ των συμβαλλομένων σύμφωνα με την περίπτ.β΄ του προηγούμενου άρθρου. Η συμμετοχή κάθε συμβαλλόμενου στο κόστος της κατασκευής είναι ανάλογη με την κατανομή του συντελεστή στα συμβαλλόμενα μέρη και μπορεί να εκπληρώνεται είτε σε χρήμα είτε σε αντιπαροχή κτισμένης επιφάνειας με το αντίστοιχο ποσοστό συνιδιοκτησίας. β)Σύσταση διηρημένης ιδιοκτησίας κατά την έννοια του άρθρ. 1 παρ. 1 του ν.δ. 1024/71: Ο ιδιοκτήτης οικοδομεί σε τμήμα του οικοπέδου με βασικό συντελεστή αυξημένο κατά το μέρος της διαφοράς των δύο συντελεστών το οποίο περιέρχεται σ’ αυτόν σύμφωνα με την περίπτ. β΄ του προηγούμενου άρθρου εφαρμοζόμενο σε ολόκληρο το οικόπεδο ενώ ο ΟΤΑ ή ο φορέας οικοδομεί στο υπόλοιπο τμήμα του οικοπέδου με συντελεστή το υπόλοιπο της διαφοράς των δύο συντελεστών εφαρμοζόμενο επίσης σε ολόκληρο το οικόπεδο. γ)Διανομή οικοπέδου: Στην περίπτωση αυτή το οικόπεδο διανέμεται σε τμήματα ανάλογα με την κατανομή του κοινωνικού συντελεστή μεταξύ των συμβαλλομένων σύμφωνα με την περίπτ. β΄ του προηγούμενου άρθρου και μεταβιβάζεται στον ΟΤΑ ή στον αρμόδιο φορέα το τμήμα που του αντιστοιχεί. Η διανομή γίνεται εφόσον τα τμήματα που προκύπτουν είναι άρτια και οικοδομήσιμα και καθένα από τα συμβαλλόμενα μέρη οικοδομεί στο τμήμα του με τον κοινωνικό συντελεστή. δ)Μεταβίβαση κτίσματος: Ο ιδιοκτήτης αναλαμβάνει εξ ολοκλήρου την κατασκευή κτιρίου ή κτιρίων βάσει αρχιτεκτονικών σχεδίων και με τις υποδείξεις του ΟΤΑ ή του φορέα με τον κοινωνικό συντελεστή που προβλέπεται για τη ζώνη και αναλαμβάνει επίσης την υποχρέωση να παραχωρήσει στον ΟΤΑ ή φορέα κτισμένη επιφάνεια, με τα αντίστοιχα ποσοστά συνιδιοκτησίας, ίσης αξίας με την ωφέ(Μετά τη σελ. 294,48036) Σελ. 294,48037 Τεύχος Η31-Σελ. 53 Σχέδια Πόλεων 23.Δ.α.123 λεια που έχει την υποχρέωση να εκχωρήσει κατά την περίπτ. β΄ του προηγούμενου άρθρου, μειωμένη κατά το αντίστοιχο κόστος κατασκευής. Η κτισμένη αυτή επιφάνεια μπορεί να είναι τμήμα κτιρίου ή αυτοτελές κτίριο. Όταν υπάρχουν ήδη κτίσμα ή κτίσματα στο οικόπεδο ο ιδιοκτήτης οικοδομεί με τον κοινωνικό συντελεστή μειωμένο κατά τον ήδη πραγματοποιηθέντα και, προκειμένου να εκπληρώσει την κατά την περίπτ. β΄ του άρθρ. 3 υποχρέωσή του, μπορεί να παραχωρήσει και το υπάρχον κτίσμα ή τμήμα του. ε)Συνδυασμός των περιπτ. β, γ και δ: Ο ιδιοκτήτης μεταβιβάζει στον ΟΤΑ ή στον αρμόδιο φορέα έκταση που αποτελεί άρτιο οικόπεδο με κτίσμα μέσα σ’ αυτή. Τα μεταβιβαζόμενα πρέπει να είναι ίσης αξίας με το μέρος της διαφοράς των δύο συντελεστών που έπρεπε να εκχωρήσει σύμφωνα με την περίπτ. β του άρθρ. 3. στ)Μεταβίβαση ολόκληρου οικοπέδου με αντιπαροχή: Στην περίπτωση αυτή ο ιδιοκτήτης μεταβιβάζει ολόκληρο το οικόπεδο στον ΟΤΑ ή στον αρμόδιο φορέα με ανάλογη αντιπαροχή εκφρασμένη σε κτισμένη επιφάνεια ίσης αξίας με την αξία της επιφάνειας που θα είχε δικαίωμα να κατασκευάσει μετά την παραχώρηση της ωφέλειας κατά την περίπτ. β του προηγούμενου άρθρου, μειομένη κατά το αντίστοιχο κόστος κατασκευής. Άρθρ.5.-Ως προς τις περιοχές που προορίζονται για τη μεταφορά συντελεστή δόμησης ακολουθείται η εξής διαδικασία: α)Μετά την έγκριση της πολεοδομικής μελέτης και ύστερα από συμφωνία μεταξύ του ιδιοκτήτη του κατά την έννοια του Νόμ. 880/1979 (ΦΕΚ 58/Α) βαρυνομένου ακινήτου και του ιδιοκτήτη του ωφελούμενου ακινήτου, εφαρμόζονται οι διαδικασίες που προβλέπονται από τον παραπάνω νόμο και τα δ/τα που εκδόθηκαν κατ’ εξουσιοδότησή του. β)Εκτός από την προηγούμενη περίπτωση, ο κοινωνικός συντελεστής μπορεί, επίσης, να εφαρμοστεί σε ακίνητο που βρίσκεται σε περιοχή μεταφοράς συντελεστή δόμησης αν ο ιδιοκτήτης του μεταβιβάσει στον οικείο Δήμο ή Κοινότητα ή στο Δημόσιο ποσοστό από 60% έως 80%, καθοριζόμενο ειδικότερα με τη σχετική σύμβαση της ωφέλειας που προκύπτει από τη διαφορά των δύο συντελεστών (βασικού και κοινωνικού). Στην περίπτωση αυτή, ο ΟΤΑ ή το Δημόσιο μπορεί να μεταβιβάσει το ποσοστό ωφέλειας, το οποίο αποκτά, σε ιδιοκτήτη ακινήτου που έχει δικαίωμα μεταφοράς συντελεστή δόμησης σύμφωνα με τις διατάξεις του Νόμ. 880/1979. Άρθρ.6.-Οι συμβάσεις για όλες τις παραπάνω περιπτώσεις, έχουν τον τύπο συμβολαιογραφικού εγγράφου, μεταγράφονται στα οικεία βιβλία μεταγραφών και υποθηκών και περιέχουν τα εξής στοιχεία: Σελ. 294,48038 Τεύχος Η31-Σελ. 54 1.Τον τρόπο χρησιμοποίησης της ωφέλειας που προκύπτει από τον κοινωνικό συντελεστή από το Δημόσιο, τους ΟΤΑ ή τους αρμόδιους φορείς, αν δηλαδή προορίζεται για στεγαστικό πρόγραμμα κοινής ωφελείας ή για μεταφορά συντελεστή. 2.Τη μορφή με την οποία εκχωρείται η ωφέλεια στο Δημόσιο, ΟΤΑ, κλπ. σύμφωνα με τις περιπτώσεις που αναφέρονται στο άρθρ. 2 παρ. 1 περίπτ. β του παρόντος δ/τος, τον ισχύοντα στην περιοχή συντελεστή και τον κοινωνικό συντελεστή. 3.Το ποσοστό της διαφοράς των δύο συντελεστών που μπορεί να χρησιμοποιήσει κάθε συμβαλλόμενος. 4.Το ποσοστό συνιδιοκτησίας και τα τμήματα διηρημένης ιδιοκτησίας που αντιστοιχούν στον κάθε συμβαλλόμενο στην περίπτωση συστάσεως οριζοντίου ιδιοκτησίας και σύσταση διηρημένης ιδιοκτησίας κατά την έννοια του αρθρ. 1 παρ. 1 του ν.δ. 1024/1971. 5.Το οικόπεδο που αντιστοιχεί σε κάθε συμβαλλόμενο στην περίπτωση που μεταβιβάζεται αυτοτελές οικόπεδο. 6.Στην περίπτωση αντιπαροχής, τον φορέα που αναλαμβάνει την κατασκευή, τους δικαιούχους της αντιπαροχής, τα ποσοστά αντιπαροχής, το χρόνο παραδόσεως του έργου. Άρθρ.7.-Οι αμοιβές των συμβολαιογράφων και των υποθηκοφυλάκων καθορίζονται σύμφωνα με τις κείμενες διατάξεις. Άρθρ.8.-Η ισχύς του παρόντος δ/τος αρχίζει από τη δημοσίευσή του στην Εφημερίδα της Κυβερνήσεως. 23.Δ.α.123 Σχέδια Πόλεων 